Зіма выдалася без снега, і выпаў ён толькі на самым пачатку вясны. Андрэй Якаўлевіч адразу раненька кінуўся ў калгас, каб арганізаваць перавозку лесу, і здзівіўся, што трыццаць запрэжаных падвод ужо чакалі яго. Грузілі доўгія бярвенні на некалькі саней і парамі коней везлі ў Талачын да новай сядзібы Дзятлавых. За дзень па снезе ўсё перавезлі, а назаўтра пачалася адліга.